**Ministru kabineta noteikumu projekta "****Grozījumi Ministru kabineta 2014. gada 5. augusta noteikumos Nr. 433 "Mediatoru sertifikācijas un atestācijas kārtība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai pilnveidotu sertificētu mediatoru atestācijas kārtību. Noteikumu projekts cita starpā precizē sertificētu mediatoru atestācijas norisi, sertificēta mediatora atestācijas pieteikumam pievienojamo dokumentu uzskaitījumu un informāciju par dokumenta saturu, samazina sertificēta mediatora atestācijas pieteikumam pievienojamo novadīto mediācijas procesu aprakstu skaitu u.c.  Noteikumu projektā iekļautais regulējums stāsies spēkā vispārējā kārtībā, proti, nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2014. gada 5. augusta noteikumos Nr. 433 "Mediatoru sertifikācijas un atestācijas kārtība"" (turpmāk – noteikumu projekts) izstrādāts pēc Tieslietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Mediācijas likuma 21. panta piekto daļu sertificēta mediatora atestācija veicama ne retāk kā reizi piecos gados. 2014. gada rudenī notika pirmais mediatoru sertifikācijas pārbaudījums, pēc kura sertifikātus saņēma 24 mediatori. Saskaņā ar Ministru kabineta 2014. gada 5. augusta noteikumu Nr. 433 "Mediatoru sertifikācijas un atestācijas kārtība"" (turpmāk – Noteikumi Nr. 433) 60. punktu sertifikāta derīguma termiņš ir pieci gadi.  Ņemot vērā to, ka pēc pirmās mediatoru sertifikācijas 2019. gada 24. oktobrī būs pagājuši pieci gadi, pirmā sertificētu mediatoru atestācija plānota 2019. gada rudenī. Gatavojoties 2019. gada rudenī paredzētajai sertificētu mediatoru atestācijai, pārvērtēts Noteikumos Nr. 433 noteiktais sertificētu mediatoru atestācijas regulējums, apzināts ārvalstu sertificētu mediatoru atestācijas regulējums, kā arī izvērtēta līdzīgu jomu atestācijas (resertifikācijas) kārtība. Secināts, ka Noteikumos Nr. 433 noteiktā sertificētu mediatoru atestācijas kārtība pilnveidojama, jo, piemēram, Noteikumi Nr. 433 paredz atestācijas pārbaudījumu, bet nekonkretizē ne tā formu, ne saturu, kā arī precizējams kopā ar atestācijas pieteikumu iesniedzamo dokumentu uzskaitījums un informācija par dokumentu saturu, u.c.  Ievērojot minēto, noteikumu projekts maina atestācijas norises formu no klātienes uz neklātieni (izņemot tos gadījumus, kad Mediatoru sertifikācijas un atestācijas komisija, izvērtējot iesniegtos dokumentus, secinās, ka atestācija bez sertificētā mediatora klātbūtnes nav iespējama), precizē atestācijas mērķi un kritērijus pēc kādiem atestācija veicama, precizē kopā ar atestācijas pieteikumu iesniedzamo dokumentu uzskaitījumu un informāciju par dokumentu saturu, attiecīgi precizējot arī citas ar sertificēta mediatora atestāciju saistītas normas.  Šobrīd Noteikumi Nr. 433 paredz, ka informāciju par sertifikācijas pārbaudījuma norises laiku un vietu Sertificētu mediatoru padome (turpmāk šajā sadaļā – Padome) sertificētam mediatoram nosūta paziņojumā pa pastu uz sertificēta mediatora norādīto adresi. Šāda pat kārtība noteikta paziņojuma par atestācijas pārbaudījuma norises vietu un laiku nosūtīšanai. Lai nodrošinātu ātrāku informācijas nodošanu personai, kura vēlas kļūt par sertificētu mediatoru, vai mediatoram, kurš iesniedzis pieteikumu atestācijai, noteikumu projekts paredz, ka nepieciešamo informāciju Padome varēs nosūtīt uz elektroniskā pasta adresi, ja iesniegumā persona, kura vēlas kļūt par sertificētu mediatoru, vai sertificēts mediators, saziņai tādu būs norādījis.  Atbilstoši Noteikumu Nr. 433 60. punktam sertificēta mediatora sertifikāta derīguma termiņš ir pieci gadi. Noteikumu Nr. 433 64. punkts paredz, ka sertificēts mediators ne vēlāk kā trīs mēnešus pirms sertifikāta darbības termiņa beigām iesniedz Padomei pieteikumu sertificēta mediatora atestācijai. Lai sertificēts mediators, kuram saskaņā ar Mediācijas likuma 23. pantā noteikto sertifikāta darbība ilgstoši apturēta, varētu izpildīt atestācijai noteiktās prasības, noteikumu projekts paredz, ka sertifikāta darbības termiņā netiek ieskaitīts laiks, kurā sertifikāta darbība apturēta.  Saskaņā ar Noteikumu Nr. 433 65. punktu sertificētam mediatoram atestācijas pieteikumam jāpievieno pārskats par vismaz 15 mediācijas procesu novadīšanu iepriekšējā sertifikāta darbības laikā. Pārskatā norāda informāciju par novadīto mediācijas procesu skaitu; mediācijas gadījumu jomu; katra novadītā mediācijas procesa aprakstu, kas ietver informāciju par konflikta risināšanā izmantotajiem konflikta analīzes un apstrādes veidiem, kā arī lietotajām metodēm un paņēmieniem. Tāpat sertificēta mediatora atestācijas pieteikumam jāpievieno apliecinājums par mācību kursu noklausīšanos vismaz 100 akadēmisko stundu apjomā, kā arī dokumentu, kas apliecina atestācijas maksas samaksu. Ar noteikumu projektu tiek precizēts sertificēta mediatora atestācijas pieteikumam pievienojamo dokumentu uzskaitījums, paredzot, ka sertificēta mediatora atestācijas pieteikumam jāpievieno pārskats (pārskata paraugu apstiprina Padome un publicē Padomes interneta vietnē) par sertificēta mediatora profesionālo darbību sertifikāta darbības laikā. Pārskatā norāda informāciju par sertifikāta darbības periodā novadīto mediācijas procesu skaitu, strīda veidu atbilstoši tiesību jomai, mediācijas procesa rezultātu; dalību kvalifikācijas celšanas pasākumos, kā arī pedagoģisko vai zinātnisko darbību; sabiedrisko darbību mediācijas jomas attīstībai; citas ziņas, kas sertificēta mediatora ieskatā raksturo viņa profesionālo darbību sertifikāta darbības laikā.  Ar noteikumu projektu tiek samazināts sertificēta mediatora atestācijas pieteikumam pievienojamais detalizētais novadīto mediācijas procesu aprakstu skaits, paredzot, ka atestācijas pieteikumam pievieno sertifikāta darbības periodā novadītu triju mediācijas procesu aprakstus (aprakstu paraugu apstiprina Padome un publicē Padomes interneta vietnē). Aprakstā norāda informāciju par konflikta risināšanā izmantotajiem konflikta analīzes un apstrādes veidiem, kā arī lietotajām metodēm un paņēmieniem. Tāpat pieteikumam pievienojami dokumenti, kas apliecina mācību kursu ar sertificēta mediatora profesionālo darbību saistītos jautājumos noklausīšanos vismaz 100 akadēmisko stundu apjomā, kā arī dokumenti, kas apliecina atestācijas maksas samaksu.  Vienlaikus noteikumu projektā tiek paredzēts, ka tiem sertificētiem mediatoriem, kuri Padomes īstenoto projektu ietvaros novadījuši vismaz 15 mediācijas procesus, ir iespēja trīs mediācijas procesu aprakstus aizstāt ar Padomes izsniegtu apliecinājumu par dalību tās īstenotajos projektos. Ja Padomes īstenotā projekta ietvaros novadīti 10 līdz 14 mediācijas procesi, trīs mediācijas procesu aprakstus var aizstāt ar vienu mediācijas procesa aprakstu un Padomes izsniegtu apliecinājumu par dalību projektā, ja Padomes īstenotā projekta ietvaros novadīti no viena līdz deviņiem mediācijas procesiem, trīs mediācijas procesu aprakstus var aizstāt ar diviem mediācijas procesu aprakstiem un Padomes izsniegtu apliecinājumu par dalību projektā.  Noteikumu Nr. 433 66. punkts noteic gadījumus, kādos Padome pieņem lēmumu atteikt atestāciju. Šobrīd Noteikumu Nr. 433 66.2. apakšpunkts paredz, ka Padome pieņem lēmumu atteikt atestāciju, ja sertificēts mediators nav izpildījis Noteikumu Nr. 433 65. punktā minēto prasību. Ar noteikumu projektu tiek paredzēts papildināt Noteikumu Nr. 433 66.2. apakšpunktu paredzot, ka Padome pieņems lēmumu atteikt atestāciju arī gadījumos, ja sertificēts mediators būs daļēji izpildījis Noteikumu Nr. 433 [65. punktā](https://likumi.lv/ta/id/268136#p65) minēto prasību. Vienlaikus Noteikumu Nr. 433 66. punkts tiek papildināts ar informāciju, ka lēmumu par atestācijas atteikumu Padome pieņem, izskatot sertificēta mediatora atestācijai iesniegtos dokumentus.  Lai novērstu normas dažādu interpretāciju, ar noteikumu projektu tiek precizēts lēmuma par sertificēta mediatora atestāciju atlikšanas pamats, paredzot, ka, ja pēc pieteikuma sertificēta mediatora atestācijai iesniegšanas sertifikāta darbība tiek apturēta, pieteikuma sertificēta mediatora atestācijai izskatīšanu atliek. Lēmumu par sertificēta mediatora atestāciju pieņem mēneša laikā no dienas, kad sertifikāta darbība atjaunota.  Lai gūtu pārliecību par sertificētā mediatora aktīvu profesionālo darbību un kvalifikācijas pilnveidi, noteikumu projekts paredz, ka atestācijas mērķis ir novērtēt sertificēta mediatora profesionālo darbību, tās rezultātus, kā arī veicināt sertificēta mediatora attīstību.  Ar noteikumu projektu tiek precizēta sertificēta mediatora atestācijas norises kārtība, paredzot, ka Mediatoru sertifikācijas un atestācijas komisija atestāciju veic bez sertificēta mediatora klātbūtnes, pamatojoties uz iesniegtajiem dokumentiem. Ja, izvērtējot iesniegtos dokumentus, Mediatoru sertifikācijas un atestācijas komisija secinās, ka atestācija bez sertificēta mediatora klātbūtnes nav iespējama, tad komisija nekavējoties informē Padomi, kas nosaka citu atestācijas norises laiku. Šādā gadījumā atestācijas maksa atkārtoti nav jāmaksā. Ja sertificēts mediators neierodas uz atestāciju bez attaisnojuma, atestācijas maksa viņam netiek atmaksāta.  Atestācijas pārbaudījums sastāv no sertificēta mediatora atestācijai iesniegto dokumentu izvērtējuma. Ja Mediatoru sertifikācijas un atestācijas komisija lēmusi par sertificēta mediatora atestāciju klātienē, tiek uzklausīts arī sertificēta mediatora ziņojums par viņa profesionālo darbību sertifikāta darbības periodā.  Ņemot vērā to, ka noteikumu projekts maina atestācijas pārbaudījuma norises kārtību, kā arī to, ka lēmumu par jauna sertifikāta izsniegšanu vai par atteikumu izsniegt jaunu sertifikātu Padome pieņem pamatojoties uz Mediatoru sertifikācijas un atestācijas komisijas iesniegto atzinumu, noteikumu projekts precizē Mediatoru sertifikācijas un atestācijas komisijas paziņojuma par pozitīvu vai negatīvu atzinumu (pēc sertificēta mediatora atestācijas norises) sniegšanas kārtību, svītrojot Noteikumu Nr. 433 82. punktu, kas paredz, ka pēc mediatora atestācijas pārbaudījuma sagatavošanas sertificēts mediators, kas kārto atestācijas pārbaudījumu, tiek uzaicināts atestācijas pārbaudījuma telpā un komisijas priekšsēdētājs viņu informē par pozitīva vai negatīva atzinuma sniegšanu.  Ar noteikumu projektu tiek izdarīti arī redakcionāla rakstura grozījumi, saīsinot Noteikumu Nr. 433 tekstā vārdu "atestācijas pārbaudījums" lietojumu, paredzot, ka ar vārdiem "atestācijas pārbaudījums" visā noteikumu tekstā saprot vārdu "atestācija", kā arī paredz citus ar vārdiem "atestācijas pārbaudījums" saistītus grozījumus, piemēram, precizējot Noteikumu Nr. 433 5. pielikumu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Sertificētu mediatoru padome, Mediatoru sertifikācijas un atestācijas komisijas locekļi. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sertificētu mediatoru padome, Mediatoru sertifikācijas un atestācijas komisija, sertificēti mediatori, kas gatavos pieteikumu atestācijai, personas, kuras vēlēsies kļūt par sertificētiem mediatoriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sertificētu mediatora administratīvo slogu un neietekmē Sertificētu mediatoru padomi.  Jau šobrīd Noteikumu Nr. 433 64. punkts uzliek sertificētam mediatoram pienākumu, ja tas vēlas turpināt praktizēt kā sertificēts mediators, trīs mēnešus pirms sertifikāta darbības termiņa beigām iesniegt Sertificētu mediatoru padomei pieteikumu sertificēta mediatora atestācijai. Noteikumu projekts precizē pieteikumam pievienojamos dokumentus, nepalielinot sertificētu mediatoru administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. | |  | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. | |  | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | |  | | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Tieslietu ministrija 2019. gada 28. janvārī noteikumu projektu ievietoja savā tīmekļvietnē sadaļā "Sabiedrības līdzdalība" (pieejams: <https://www.tm.gov.lv/lv/cits/pazinojums-par-lidzdalibas-iespejam-ministru-kabineta-noteikumu-projekta-grozijumi-ministru-kabineta-16>, kā arī noteikumu projekts tika ievietots Valsts kancelejas tīmekļvietnē sadaļā "Ministru kabineta diskusiju dokumenti" (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2019. gada 11. februārim sniegt rakstisku viedokli Tieslietu ministrijai par izstrādāto noteikumu projektu. |
| 3. | Sabiedrības līdzdalības rezultāti | Pēc noteikumu projekta ievietošanas Tieslietu ministrijas tīmekļvietnē viedokļi par noteikumu projektu no sabiedrības pārstāvju puses nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīta Sertificētu mediatoru padome un Mediatoru sertifikācijas un atestācijas komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. Noteikumu projektu plānots īstenot esošo cilvēkresursu ietvaros. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Bajāre-Grīnberga 67036789

[Kintija.Bajare-Grinberga@tm.gov.lv](mailto:Kintija.Bajare-Grinberga@tm.gov.lv)